Camilla Dalby

Camilla Dalby (født 15. mai 1988) er en dansk venstrehendt håndballspiller som spilte høyreback  for Randers HK.

Karrieren begynte i Spentrup IF, og fortsatte i Randers Freja og siden 2010 spiller hun for Randers HK. I desember 2009 tok Randers HK sølv i det danske mesterskapet 2009 og vant dessuten EHF Cupen.

Dalby debuterte på det danske ungdomslandslaget 1. desember 2006, og spilte 30 kamper og scoret 126 mål. Hun spilte på U20-lagene som vant U20-EM i Tyrkia i 2007, og tok sølv under VM i 2008 da hun ble turneringens topscorer med 65 mål. 

Hun debuterte på det danske A-landslaget 17. oktober 2007. Dalby hadde spilt 58 kamper og scoret 163 mål for landslaget før håndball-EM 2010 for kvinner startet på hjemmebane. Blant turneringene hun deltok på for det danske landslaget var VM 2009 i Kina da de tok en femteplass, og under verdenscup'en i håndball 2010 ble hun valgt inn i turneringens allstar-lag som høyre-back.

Referanser

Eksterne lenker 
 

Danske håndballspillere
Spillere i Håndball-EM 2010 for kvinner
Deltakere for Danmark under Sommer-OL 2012
Håndballspillere under Sommer-OL 2012
Spillere i Håndball-VM 2013 for kvinner
Håndballspillere for Randers HK
Fødsler i 1988